**קוד הנחה למטפלים ופסיכולוגים (בעת ההזמנה): 4040 לכרטיס ב40 ש"ח (במקום 80 ש"ח).**

**ההצגות הבאות תתקיימנה בתאריך 18.2.15 ובתאריך 8.3.15. לרגל יום האשה החל בתאריך זה יינתן במחיר הכרטיס גם קפה ומאפה.**

**"אורח זר"/ ורה ברזק שניידר**

"מהרגע בו נכנס חולי אל תוך הבית, זה כאילו אדם זר כפה את נוכחותו על בני המשפחה" (מטרלינק)

אב ושתי בנותיו מנסים לבנות מחדש שגרה שהתפוררה עם מחלתה של האם, השוכבת בחדר הסמוך.  
התמודדות עם מחלתו של אדם קרוב היא סיטואציה מוכרת,  
לעיתים מחשבות ותחושות שאנו מעדיפים לא להגות בקול מהדהדות בתוך חדר שקט.  
עבודת תיאטרון חזותית הבנויה מניואנסים ודקויות, בה הקהל מציץ מבעד לחלונות  
אל סלון המשפחה, אך מוזמן להציץ גם אל נבכי נפשו.

*"כמטפלים, אנו עדים לא אחת להימנעות של מטופלים משיחה על נושא המעורר חרדה. ההצגה "אורח זר" ממחישה כיצד ניתן להבין את חוויית האחר ולהיות לצידו גם ללא מילים וביתר שאת. ההצגה נתנה לי השראה לעבודתי הטיפולית ואני ממליצה עליה בחום." - אפרת כוכבי, מטפלת באמנות ובעזרת בע"ח*

טריילר: <https://www.youtube.com/watch?v=CioY4au5gEo>

דף ההצגה: <http://www.hasimta.com/%D7%90%D7%95%D7%A8%D7%97-%D7%96%D7%A8.html>

**המלצה על הצגה**

ברצוני להמליץ לציבור המטפלים הרגשיים על ההצגה "אורח זר" בבימויה של ורה ברזק שניידר.

זהו סיפורן של שתי אחיות המתמודדות עם מותה הקרב של אימן הגוססת בבית.

השחקניות שקד סבג והדס ויסמן מגלמות בכישרון רב, ברגישות ובחן את דמויות האחיות העומדות חסרות אונים אל מול צל המוות המרחף מעליהן, הן מנסות בכל כוחן להסתגל אליו ולהמשיך בשיגרת חייהן יחד עם האב המבועת אף הוא מפחד. נושא המוות והחרדות הנלוות אליו אינם מדוברים, אך ניתן לחוש את נוכחותם המשתקת לאורך כל ההצגה כאילו היו דמות נוספת על הבמה. היעדר הדיבור על המוות הקרב מעצים את תחושות הבדידות והפחד של בני המשפחה, ואלו מצליחות להדהד ולחלחל אל קהל הצופים.

כמטפלים, אנו עדים לא אחת להימנעות של מטופלים משיחה על נושא המעורר חרדה. ההצגה "אורח זר" ממחישה כיצד ניתן להבין את חוויית האחר ולהיות לצידו גם ללא מילים וביתר שאת. ההצגה נתנה לי השראה לעבודתי הטיפולית ואני ממליצה עליה בחום.

אפרת כוכבי

מטפלת באמנות ובעזרת בעלי חיים